***Приложение № 1***

**Д О Г О В О Р**

**№ …………………………….**

Днес, ………………… 2016 г. в гр. Сопот, между:

**ОБЩИНА СОПОТ**, адрес: ул. „Иван Вазов” № 34, ЕИК: 115816423, представлявана от Деян Филчев Дойнов - Кмет на Общината, наричан за краткост **ВЪЗЛОЖИТЕЛ** ,

и

....................................................., адрес...............................................;ЕИК: .......................... ,

представлявано от .......................................................................................... - ........................,

наричан за краткост **ИЗПЪЛНИТЕЛ,**

на основание Решение № ......../.................2016 г. на Възложителя за избор на Изпълнител във връзка с проведена открита процедура по ЗОП за възлагането на обществена поръчка с предмет *„Обществен превоз на пътници по утвърдени маршрутни разписания от областната транспортна схема от квотата на Община Сопот за автобусни линии Карлово-Сопот и Карлово-Анево”*, се сключи настоящият договор за следното:

**I. ПРЕДМЕТ НА ДОГОВОРА**

Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши: „Обществен превоз на пътници по автобусни линии по утвърдени маршрутни разписания от ………………………. транспортни схеми ”

Обособена позиция №………………………………………………….

/ описва се предмета на съответната обособена позиция /

(2) ИЗПЪЛНИТЕЛЯТ извършва обществената поръчка съгласно Техническата спецификация на обществената поръчка, приложените маршрутни разписания, Техническо предложение за изпълнение на поръчката и Ценово предложение, които са неразделна част от настоящия договор.

(3) ИЗПЪЛНИТЕЛЯТ ще изпълнява автобусните линии с марки и номера на автобуси, с които е участвал в откритата процедура и посочени в Техническо предложение за изпълнение на поръчката – неразделна част от настоящия договор.

(4) При закупуване на нови автобуси от ИЗПЪЛНИТЕЛЯ, които отговарят на изискванията на ВЪЗЛОЖИТЕЛЯ, ИЗПЪЛНИТЕЛЯТ може да изпълнява автобусните линии след писмено съгласие на ВЪЗЛОЖИТЕЛЯ. Новозакупените автобуси да притежават същите или по-добри характеристики от тези на автобусите, представени в офертата.

(5) Договорът урежда изискванията за качество на пътническите превози и отговорностите на страните по него.

(6) При изпълнение на предмета на настоящият договор ИЗПЪЛНИТЕЛЯТ ще ползва следните подизпълнители:

1. Подизпълнител - ………………, ЕИК………. със седалище и адрес на управление……...., представлявано от …………….. - …………….

Вид на работите от предмета на поръчката, които ще извършва подизпълнителят е:……………..

Подизпълнителят …………………… ще обслужва автобусна линия с маршрутно разписание №…………… по направление………….

Делът в проценти от стойността на обществената поръчка, съответстващ на тези работи е ……..% (……….. процента).

2. Подизпълнител - ………………, ЕИК………. със седалище и адрес на управление……...., представлявано от …………….. - …………….

Вид на работите от предмета на поръчката, които ще извършва подизпълнителят е:……………..

Подизпълнителят …………………… ще обслужва автобусна линия с маршрутно разписание №…………… по направление………….

Делът в проценти от стойността на обществената поръчка, съответстващ на тези работи е ……..% (……….. процента).

***Забележка: ал.5 на чл.6 се попълва само в случай, че ще се ползват подизпълнители.***

 **ІІ. СРОК НА ДОГОВОРА**

Чл. 2. Настоящият договор се сключва за срок от датата на подписването му до ……….2021 г.

 **ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 Чл. 3. ВЪЗЛОЖИТЕЛЯТ има право:

(1) Да получава пълно, точно и качествено изпълнение на договора.

(2) Да проверява по всяко време, лично или чрез упълномощени от него длъжностни лица, изпълнението на задълженията по договора от страна на ИЗПЪЛНИТЕЛЯ, включително спазването на маршрутните разписания, като при констатиране на нарушение да налага предвидените в договора санкции или да сезира контролните органи по Закона за автомобилните превози и Наредба № 2 от 15.03.2002г. за условията и реда за утвърждаване на транспортни схеми и за осъществяване на обществен превоз на пътници с автобуси.

(3) Да определя отправните автогари и разписанията за движение на превозните средства, като осигурява по-ефективното им използване и удобни връзки с другите видове транспорт.

(4) Да прави актуализация на транспортната схема по реда, предвиден в действащото законодателство и да прави промяна на маршрутни разписания, дори да отменя някои от тях, поради недостатъчен пътникопоток.

(5) ВЪЗЛОЖИТЕЛЯТ не носи отговорност за настъпили вреди на хора и имущество по време на изпълнение на превозите, като цялата отговорност се носи от ИЗПЪЛНИТЕЛЯ.

Чл. 4. ВЪЗЛОЖИТЕЛЯТ се задължава:

(1) Да не възлага на друг превозвач изпълнение на превози по предмета на договора за срока на действието му.

(2) Да предостави за ежедневна търговска експлоатация автобусните линии по чл.1 с маршрути и разписания, съгласно утвърдените маршрутни разписания, приложени към настоящия договор.

(3) Да изплаща, съгласно условията на чл.7 от този договор полагащата се субсидия и компенсация на ИЗПЪЛНИТЕЛЯ за извършените от ИЗПЪЛНИТЕЛЯ разходи съгласно **Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози в планински и други райони и за издаване на превозни документи за извършване на превозите** до размера на средствата, отпуснати от Централния бюджет и при условията на този договор.

(4) Да уведомява ИЗПЪЛНИТЕЛЯ за направените изменения в транспортната схема.

 **ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 5. ИЗПЪЛНИТЕЛЯТ има право:

(1) Да получи за ежедневна търговска експлоатация автобусните линии по чл. 1. с маршрути и разписания, съгласно маршрутните разписания описани в чл.1, ал.1 към настоящия договор.

(2) Да получава от ВЪЗЛОЖИТЕЛЯ, посочените в договора субсидии и компенсации, при условията на този договор.

(3) Да променя цените на билетите при изменение в калкулацията, водещи до увеличаване/намаляване на цената на билета, като при увеличение трябва да уведоми писмено ВЪЗЛОЖИТЕЛЯ и представи аргументирани мотиви за исканата промяна, която може да бъде свързана с промяна на цените на дребно за продажба на горива с повече от 20%, спрямо датата на която е сключен договора или с промяна на нормативни актове, които оказват пряко влияние на дейността на превозвача

Чл. 6. ИЗПЪЛНИТЕЛЯТ се задължава:

(1) Да спазва утвърдените маршрутни разписания, неразделна част от настоящия договор, изискванията на ВЪЗЛОЖИТЕЛЯ, както и нормативните изисквания за дейността;

(2) Да спазва всички изисквания, свързани с безопасността на движението;

(3) Да има сключени договори с правоспособни водачи и друг персонал за осигуряване на нормална и безопасна експлоатация на наличните автобуси при изпълнение предмета на договора;

(4) Да организира труда на водачите, като спазва нормативно установената максимална продължителност на работния ден /смяна/, междудневната и междуседмичната почивка съгласно **Регламент(ео) №561/2006 на Европейския парламент и на Съвета от 15 март 2006 година** за хармонизиране на някои разпоредби от социалното законодателство, свързани с автомобилния транспорт, за изменение на Регламенти(ЕИО) №3821/85 и(ЕО) №2135/98 на Съвета и за отмяна на Регламент(ЕИО) №3820/85 на Съвета и Закона за автомобилните превози;

(5) Да организира предпътния медицински преглед на водачите, включващ общото им здравословно състояние;

(6) Да организира проверката на техническото състояние на автомобилите преди излизане от гаража;

(7) Да осигурява всички задължителни застраховки на пътниците и водачите;

(8) Да спазва нормативните санитарно- хигиенни изисквания за превоз на пътници по отношение на отопление и вентилация на салона за пътници съобразно сезона;

(9) Да осигурява комфорт на пътниците в превозното средство - тиха музика, поставяне на табели за начална и крайна спирка, обявяване на видно място на разписанията, оповестяване на спирките;

(10) Да осигурява необходимите карти и билети, осигурява тяхната предварителна продажба и не допуска превоз на пътници без документ за платена цена /билети и карти/, като:

10.1. обяви на видно място в автобуси, билетни каси или друго видно място в Автогара, цени на билети и на месечни абонаментни карти за съответните групи пътници, по линиите от сключения с ВЪЗЛОЖИТЕЛЯ договор;

10.2. издава билети и абонаментни карти на пътниците, веднага при поискване, независимо от момента на поискване и за абонаментните карти- без ограничение за периода, за който се закупува картата.

(11) Да изпълнява превоза с автобусите, посочени в офертата и предвидените резервни или с други такива, като при настъпване на промени е длъжен да уведоми в 14- дневен срок ВЪЗЛОЖИТЕЛЯ за причините, налагащи промяната на автобусите и представи копия на регистрационния талон, удостоверение за техническа изправност, застрахователни полици „Гражданска отговорност” и „Злополука на пътниците” на превозните средства по сключени задължителни застраховки на ППС, протокол от извършен периодичен преглед за техническата изправност на ППС, карта за допълнителни проверки на превозни средства за превоз на пътници, удостоверение за обществен превоз на пътници, издадено за новото превозно средство, с което ще се осъществява превоза.

(12) Да поддържа екологичните и техническите качества на автобуса за целия срок на договора, като при възникване на технически или друг проблем своевременно осигурява резервно превозно средство за извършване на транспортната услуга.

(13) Да осъществява превоза на пътници с автобуси, които отговарят на изискванията за техническа изправност, посочени в **Наредба №Н-32 от 16.12.2011** година за периодичните прегледи за проверка на техническата изправност на пътните превозни средства и съответстват на предложените от ИЗПЪЛНИТЕЛЯ в офертата му за участие в обществената поръчка. При обновяване на автобусния парк в срока на този договор ИЗПЪЛНИТЕЛЯТ следва да предостави информация на ВЪЗЛОЖИТЕЛЯ за новопридобитите МПС, които следва да бъдат със същите характеристики или по-добри спрямо условията при които ИЗПЪЛНИТЕЛЯТ е определен за такъв при провеждане на обществената поръчка.

(14) Да не преотстъпва обслужването на линиите на други превозвачи.

(15).1. да представя на Възложителя ежемесечно справки по образец, съгласно сроковете и условията на Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози в планински и други райони и за издаване на превозни документи за извършване на превозите;

2. да води аналитична счетоводна отчетност за всеки отделен вид дейност, при осъществяване на други дейности извън дейността по предоставяне на компенсирани превозни услуги, която следва да отговаря на условията по чл. 58 от Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативни актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите;

3. да представя и други справки и извлечения от счетоводната си система с цел определяне на размера на субсидиите, както и да осигури достъп на служители на Възложителя за извършване на справки на място за удостоверяване на размера на заявената за съответния период сума за компенсиране за извършени превози с ценови облекчения – копия от договори за сключен превоз на пътници, маршрутни разписания, ценоразпис на предлаганите услуги, регистър на издадените безплатни и по намалени цени карти и други превозни документи.

 (16) Да не извършва едностранни промени при изпълнение на маршрутните разписания възложени му с настоящия договор

 (17) Да уведомява ВЪЗЛОЖИТЕЛЯ за всяка промянана цените на билетите и картите, да обявява в писмен вид пред гражданите на Общината всяка промяна на цените на превозите най-малко седем дни преди въвеждането й.

(18) При обстоятелства, налагащи изменение или допълнение на маршрутните разписания **в Приложение №1**, ИЗПЪЛНИТЕЛЯТ уведомява ВЪЗЛОЖИТЕЛЯ в срок до 14 дни.

(19) Да не извършва неразрешени от компетентните органи превози.

(20) Преди изтичане на срока на Лиценза да предприеме съответните действия за подновяването му и да го представи на ВЪЗЛОЖИТЕЛЯ в 14-дневен срок от издаването му.

(21) Да спазва действащите нормативни актове, включително и решения на Общински съвет Сопот, приети след сключване на договора.

(22) При извършване превозите задължително да се използват автогарите и автоспирките, посочени в маршрутното разписание.

(23) Да изпълнява автобусните линии с автобуси, чиято пътнико вместимост е съобразена с пътникопотока по отделните автобусни линии,

(24) Да оборудва автобусите с табели, съгласно изискванията на **Глава пета от Наредба № 2 от 15.03.2002 г. на МТС.**

(25) Да изпълнява стриктно всички свои задължения, произтичащи от този договор.

(26) Да осигури 35 % от курсовете по съответната обособена позиция за трудно подвижни лица, съгласно изискванията на чл. 18, ал.1 от **Наредба № 2 от 15.03.2002 г. на МТС.**

(27) Да осъществява ефективен контрол по редовността на пътниците по субсидирани линии

(28)Да спазва изискванията, регламентирани в **Закона за автомобилните превози**, изискваниятаи в дял втори, глави трета и четвърта от **Наредба № 2 от 15.03.2002 г.** за условията и реда за утвърждаване на транспортни схеми и за осъществяване на обществени превози на пътници с автобуси и цялата нормативна уредба, касаеща обществения превоз на пътници.

(29) ИЗПЪЛНИТЕЛЯТ издава абонаментни карти за безплатно пътуване на съответните правоимащи лица по **Наредбата за условията и реда за** предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози в планински и други райони и за издаване на превозни документи за извършване на превозите, вкл и абонаментни карти за които в наредбата е разписано, че се изданат от кмета на общината.

**V. ЦЕНИ И НАЧИН НА ПЛАЩАНЕ**

Чл.7. (1) ИЗПЪЛНИТЕЛЯТ има право на субсидии при условията на **Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози в планински и други райони и за издаване на превозни документи за извършване на превозите**.

(2) ИЗПЪЛНИТЕЛЯТ има право на компенсации по **Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози в планински и други райони и за издаване на превозни документи за извършване на превозите.**

(3) Средствата по ал. 1 и ал.2 се предоставят по реда на **Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози в планински и други райони и за издаване на превозни документи за извършване на превозите**  и до размера, определен в държавния бюджет за тази цел, при спазване на приоритетите за разходване на бюджетните средства, определени със закона за държавния бюджет за съответната година.

(4) Плащането ще се осъществи след постъпване на средствата от републиканския бюджет по бюджета на ВЪЗЛОЖИТЕЛЯ и след представени от ИЗПЪЛНИТЕЛЯ справки по образец, съгласно **Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози в планински и други райони и за издаване на превозни документи за извършване на превозите.**

(5) Субсидиите за пътнически превози се предоставят на ИЗПЪЛНИТЕЛЯ до размер, който не превишава сумата, съответстваща на нетния финансов ефект от изпълнението на задължението за обществените услуги и се определя по реда на **Глава Втора от Наредба за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативни актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите.** Нетният финансов ефект се определя като резултат от разходите, извършени във връзка със задължението за извършване на обществената услуга, наложено от компетентен орган, намалено с всякакви положителни финансови резултати, реализирани в рамките на мрежата, експлоатирана от превозвача, намалени с тарифните приходи или всякакви други постъпления, реализирани при изпълнение на въпросното задължение за извършване на обществена услуга, увеличена с разумна печалба, която не може да бъде повече от 5 на сто от общия размер на преките и съответната част от непреките разходи за дейността по предоставяне на субсидирани пътнически превозни услуги.

Разходите, които са пряко свързани с предоставянето на услугите са разходи за персонал, енергия, инфраструктурни такси, поддръжка и ремонт на превозни средства за обществения транспорт, подвижен състав и инсталации, необходими за извършване на услугите за пътнически превоз, както и на частта от непреките разходи, свързани с предоставянето на услугите. В непреките разходи не се включват разходите, свързани с допълнителни възнаграждения на административно-управленския персонал, финансовите разходи и разходите от липси на материални запаси, дарения, преоценки и обезценки на активи и провизии. Разходите за санкции и неустойки превозвачите не се включват при определянето на нетния финансов ефект.

(6) Плащането се извършва по банков път в български лева, с платежно нареждане по следната банкова сметка, посочена от ИЗПЪЛНИТЕЛЯ:

Банка:…………..

IBAN……………

BIC………………

(7) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени, свързани с посочената от него банкова сметка по ал.6 в срок от 5 дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

(8) С оглед избягването на свръхкомпенсиране след приключване на бюджетната година ИЗПЪЛНИТЕЛЯТ предоставя справка на ВЪЗЛОЖИТЕЛЯ за нетния финансов ефект за цялата предходна година, на база данните от годишния финансов отчет.

(9) ИЗПЪЛНИТЕЛЯТ възстановява предоставена субсидия в размер, превишаващ необходимия, в едномесечен

 срок от установяване на превишението по сметката на ВЪЗЛОЖИТЕЛЯ, в случай, че след приключване на бюджетната година при изчисляване на нетния финансов ефект за цялата предходна година на база на данните от годишните финансови отчети на ИЗПЪЛНИТЕЛЯ се получи превишаване на субсидията, както и в случаите на подадена невярна информация в справките по чл.6, ал.15 и чл.7, ал.4 от този договор.

(10). Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети.

Чл. 8. ИЗПЪЛНИТЕЛЯТ има право да получава от пътниците цената на билета, определена за превоз от начална точка до отделните спирки на съотвената автобусна линия, съгласно ценовото предложение.

Чл. 9. Цените на билетите по маршрутните разписания включени в обособена позиция №…. с наименование „……………“ не подлежат на увеличение за период от 12 месеца, считано от датата на сключване на настоящият договор. След изтичане на този срок цената на билетите може да се променя, при условията на чл. 5, ал.3 от този договор.

Чл.10. За доброволно въведените намаления за отделни социални групи, извън регламентираните, ВЪЗЛОЖИТЕЛЯТ не дължи компенсация на ИЗПЪЛНИТЕЛЯ.

**VI. ГАРАНЦИЯ ЗА ИЗПЪЛНЕНИЕ**

Чл.11. (1) За изпълнение на задълженията си по този договор, ИЗПЪЛНИТЕЛЯТ учредява в полза на ВЪЗЛОЖИТЕЛЯ банкова гаранция или предоставя гаранция под формата на парична сума, най-късно при сключване на договора, в размер на 5% (пет процента) от общата цена по договора без ДДС, а именно ………..лв. (………………….)

(2) В случай че ИЗПЪЛНИТЕЛЯТ избере да предостави гаранция под формата на парична сума, то сумата да бъде преведена по следната банкова сметка на ВЪЗЛОЖИТЕЛЯ :

Банка: БАНКА……………………….

IBAN: ………………………………..

ВIС: ……………………………………..

(3) В случай че ИЗПЪЛНИТЕЛЯТ избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което ВЪЗЛОЖИТЕЛЯТ заявява, че ИЗПЪЛНИТЕЛЯТ не е изпълнил задълженията си по този договор. Банковата гаранция е със срок на валидност 30 (тридесет) календарни дни след изтичане срока на договора. При необходимост и писмено поискване от страна на ВЪЗЛОЖИТЕЛЯ, ИЗПЪЛНИТЕЛЯТ следва да удължи срока на валидност на представената банкова гаранция.

Чл.12. (1) ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно (констатирани три нарушения) не изпълнява някое от задълженията си по договора, както и когато прекрати едностранно договора.

(2) ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

(3) ВЪЗЛОЖИТЕЛЯТ има право да усвоява дължимите суми за неустойки и обезщетения при некачествено или ненавременно изпълнение на задълженията на ИЗПЪЛНИТЕЛЯ от гаранцията за добро изпълнение.

(4) При едностранно прекратяване на договора от ВЪЗЛОЖИТЕЛЯ поради виновно неизпълнение на задължения на ИЗПЪЛНИТЕЛЯ по договора, ИЗПЪЛНИТЕЛЯТ възстановява на ВЪЗЛОЖИТЕЛЯ получените финансови средства.

(5) Ако ВЪЗЛОЖИТЕЛЯТ е усвоил част от гаранцията за изпълнение, като обезщетение за вреди съгласно ал. 3 и срокът на договора не е изтекъл, ИЗПЪЛНИТЕЛЯТ е длъжен в 3-дневен срок от получаване на уведомлението за извършеното усвояване да възстанови гаранцията за изпълнение в размера по чл. 11.

Чл.13. ВЪЗЛОЖИТЕЛЯТ освобождава гаранцията за изпълнение на договора на ИЗПЪЛНИТЕЛЯ в 30 /тридесет/ дневен срок от крайния срок на договора, освен в случаите на усвояването й поради неизпълнение.

Чл.14. ВЪЗЛОЖИТЕЛЯТ не дължи лихва за периода, през който средствата от гаранцията за изпълнение са престояли при него.

Чл.15. Валидността на гаранцията за изпълнение е 30 (тридесет календарни) дни, след датата на приключване на задълженията на ИЗПЪЛНИТЕЛЯ по договора.

**VІІ. НЕУСТОЙКИ**

Чл. 16. Контролът по спазването на настоящият договор и приложените маршрутни разписания се осъществява от органите по **Закона за автомобилните превози** – Изпълнителна агенция „Автомобилна администрация” и от упълномощените от кмета на община Сопот, лица. Установяване на нарушенията допуснати от ИЗПЪЛНИТЕЛЯ от настоящия договор се извършва с констативен акт.

Чл.17. Ако в резултат от неизпълнение на задължение по договора от страна на ИЗПЪЛНИТЕЛЯ бъде заведен иск срещу ВЪЗЛОЖИТЕЛЯ от трета страна или бъдат наложени финансови санкции от държавни органи, ИЗПЪЛНИТЕЛЯТ трябва да възстанови на ВЪЗЛОЖИТЕЛЯ всички претърпени от него вреди, разноски и/или разходи

Чл.18. За всеки случай на нарушение на културата на обслужване, изразяващи се в некомплектованост на автобусите с изискващите се в списъка на лиценза указателни табели и документи или лошо хигиенно състояние на превозваното средство или неотопленост на същите през зимния сезон, констатиран от контролен орган или от упълномощените от възложителя лица по основателна жалба на пътник, ИЗПЪЛНИТЕЛЯТ заплаща на ВЪЗЛОЖИТЕЛЯ по 200 (двеста) лева неустойка.

Чл.19. За всяко констатирано неспазване на разписание на съответен маршрут или подминаване на установена спирка, регистрирано от контролен орган или от упълномощените от възложителя лица по доказан сигнал от пътник, ИЗПЪЛНИТЕЛЯТ заплаща на ВЪЗЛОЖИТЕЛЯ по 200 (двеста) лева неустойка.

Чл.20. При виновно неизпълнение от страна на ИЗПЪЛНИТЕЛЯ на което и да е друго от поетите задължения по настоящия договор извън чл.18 и чл.19, Изпълнителят дължи неустойка в размер на 300 (триста) лева. За нарушения на нормативни изисквания, наред с неустойките по договора, на Изпълнителя се налагат и санкциите, предвидени в **ЗАвтП, ЗДвП, Наредба № 33 на МТС** и другото приложимо действащо законодателство.

Чл.21. За констатирани системни нарушения, частично неизпълнение, прекратяване изпълнението на възложените превози или при неизпълнение на клаузи от този договор, установено чрез собствени проверки или сигнали от контролните органи по чл. 16, освен правото на неустойки ВЪЗЛОЖИТЕЛЯТ има право и да прекрати едностранно договора без предизвестие.

Чл.22. (1) Наложените на ИЗПЪЛНИТЕЛЯ неустойки по договора, ВЪЗЛОЖИТЕЛЯТ може да прихване от гаранцията за изпълнение на договора.

(2) Размера на неустойките се установява въз основа на констативни протоколи, изготвени от ВЪЗЛОЖИТЕЛЯ и/или упълномощени от него длъжностни лица.

(3) Възложителят изпраща на ИЗПЪЛНИТЕЛЯ съставените констативни протоколи по ал.2 в тридневен срок от съставянето им, като предоставя възможност на ИЗПЪЛНИТЕЛЯ да представи писмени възражения относно констатациите, подкрепени от доказателства. ВЪЗЛОЖИТЕЛЯТ уведомява писмено ИЗПЪЛНИТЕЛЯ дали приема или не приема писмените възражения в 7-дневен срок от получаването им.

Чл.23. При виновно неизпълнение на задълженията по този договор ВЪЗЛОЖИТЕЛЯТ има право да иска от ИЗПЪЛНИТЕЛЯ обезщетение за всички вреди /претърпени загуби и пропуснати ползи/, надвишаващи размера на уговорените неустойки.

Чл.24. ИЗПЪЛНИТЕЛЯТ не дължи неустойка в следните случаи:

1. при неосигуряване на снегопочистване и опесъчаване на маршрутите от страна на ВЪЗЛОЖИТЕЛЯ;

2. при неизпълнение на транспортната задача, вследствие на пътно- транспортно произшествие не по вина на ИЗПЪЛНИТЕЛЯ;

3. при природни бедствия – земетресения , наводнения, пожари и др.;

4. при отклоняване на автобусите по разпореждане на военни органи, органи на Гражданска защита и МВР;

**VІІІ. ПРЕКРАТЯВАНЕ НА ДОГОВОРА.**

Чл. 25. (1) Настоящият договор се прекратява:

1.с изтичане срока на действие;

2.по взаимно съгласие на страните, изразено писмено;

3.при настъпване на обективна невъзможност за изпълнение на договора;

4.при констатирани системни нарушения на клаузите на настоящия договор /повече от 3 нарушения с наложени санкции за едно и също по вид нарушение/ или прекратяване на изпълнението на възложените превози;

5. при други, предвидени в законодателството основания.

(2) ВЪЗЛОЖИТЕЛЯТ прекратява договора едностранно без предизвестие:

1. при прекратяване правата, произтичащи от лицензията на ИЗПЪЛНИТЕЛЯ;

2. при открито производство по ликвидация или несъстоятелност на превозвача;

3. по силата на актове на компетентни държавни органи;

4. в случаите по чл. 21.

(3) ВЪЗЛОЖИТЕЛЯТ има право да прекрати договора със седемдневно предизвестие:

1. в случаите на несъгласие от страна на ИЗПЪЛНИТЕЛЯ с изменението на маршрутното разписание;

2. при неизпълнение на маршрутните разписания, констатирано от оправомощени представители на ВЪЗЛОЖИТЕЛЯ или съответните контролни органи;

3. при непокриване на повече от 20% от заложените по маршрутното разписание курсове за деня, както и при непокриване на отделни курсове в три последователни дни;

4. при самоволно напускане на превоза, за който е сключен договорът, както и при преотстъпване на линията на други лица;

5. при промяна на цените на билетите, извън случаите по чл.5, ал.3 от договора от страна на ИЗПЪЛНИТЕЛЯ;

Чл. 26. В случаите по чл. 25, ал. 1, т. 3 настоящият договор може да бъде прекратен от страна на ИЗПЪЛНИТЕЛЯ с 30 дневно писмено предизвестие.

**ІХ. ОБЩИ РАЗПОРЕДБИ**

Чл. 27. Страните по настоящия договор ще решават споровете, възникнали при или по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд по седалището на ВЪЗЛОЖИТЕЛЯ.

Чл.28. Изменения на условията на този договор се извършват само по взаимно писмено съгласие между страните на договора, освен в случаите на настъпили промени в общинската, областната, републиканска транспортна схема, утвърдени по реда на **Наредба №2 за условията и реда за утвърждаване на транспортни схеми и за осъществяване на обществени превози на пътници с автобуси и леки автомобили.**

Чл.29. Нищожността на някоя клауза от настоящия договор не води до нищожност на друга клауза или на договора като цяло.

Чл.30.ИЗПЪЛНИТЕЛЯТ се задължава при настъпили изменения в наименованието, представляващите лица, адрес на управление и кореспонденция, банкова сметка, както и при откриване процедура по преобразуване, ликвидация, несъстоятелност или заличаване от търговския регистър, да уведоми писмено ВЪЗЛОЖИТЕЛЯ в 7-дневен срок от настъпване на обстоятелството. При неизпълнение на това задължение той дължи на другата страна обезщетение за нанесените щети.

Чл.31. Всяка от страните по договора, когато установи, че не може да изпълнява задълженията си, по независещи от нея причини, е длъжна да уведоми другата страна. В тези случаи страните се задължават да си съдействат за отстраняване на пречките.

Чл.32. За неуредени въпроси по настоящия договор се прилагат разпоредбите на ЗЗД, Закона за обществените поръчки, Закона за автомобилните превози, Закон за движение по пътищата, Наредба за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози в планински и други райони и за издаване на превозни документи за извършване на превозите.

Чл.33. Настоящият договор се изготви и подписа в четири еднообразни екземпляра, три за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от настоящия договор са:

**Приложение 1** - Техническата спецификация на обществената поръчка (Маршрутни разписания:

**Приложение 2** - Техническото предложение на ИЗПЪЛНИТЕЛЯ

**Приложение 3** - Ценовото предложение на ИЗПЪЛНИТЕЛЯ.

ВЪЗЛОЖИТЕЛ: ИЗПЪЛНИТЕЛ:

ОБЩИНА СОПОТ

КМЕТ:...................................... УПРАВИТЕЛ………………………..